**Pakuotės lapelis: informacija vartotojui**

**Euphorbium compositum S** **nosies purškalas (tirpalas)**

Homeopatinis vaistas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės

 į gydytoją arba vaistininką. Žr. 4 skyrių.

- Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

**Apie ką rašoma šiame lapelyje?**

1. Kas yra Euphorbium compositum S ir kam jis vartojamas

1. Kas žinotina prieš vartojant Euphorbium compositum S
2. Kaip vartoti Euphorbium compositum S

4. Galimas šalutinis poveikis

5. Kaip laikyti Euphorbium compositum S

6. Pakuotės turinys ir kita informacija

**1.**  **Kas yra** **Euphorbium compositum S ir kam jis vartojamas**

Euphorbium compositum Syra homeopatinis vaistas. Jo vartojama slogos simptomams lengvinti ir papildomam sinusito gydymui.

Indikacijos pagrįstos tik homeopatijos principais.

**2.**  **Kas žinotina prieš vartojant Euphorbium compositum S**

**Euphorbium compositum S vartoti negalima**

Jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

#### **Įspėjimai ir atsargumo priemonės**

Pasitarkite su gydytoju arba vaistininku, prieš pradėdami vartoti Euphorbium compositum S.

Jei vartodami purškalą jaučiate diskomfortą, pasakykite gydytojui arba vaistininkui.

**Vaikams**

Jaunesniems kaip 2 metų vaikams vaisto vartoti nerekomenduojama, nes duomenų apie veiksmingumą ir saugumą nepakanka.

**Kiti vaistai ir Euphorbium compositum S**

Sąveika su kitais vaistais nežinoma.

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Vairavimas ir mechanizmų valdymas

Euphorbium compositum Sgebėjimo vairuoti ir valdyti mechanizmus neveikia.

**Euphorbium compositum S****sudėtyje yra konservanto benzalkonio chlorido**

Kiekvienoje šio vaisto išpurkštoje dozėje yra 0,012 mg benzalkonio chlorido, tai atitinka 1 mg/10 g.

Benzalkonio chloridas gali sukelti dirginimą ar patinimą nosies viduje, ypač jei vartojamas ilgai.

**3. Kaip vartoti Euphorbium compositum S**

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Rekomenduojama dozė

Suaugusiems žmonėms, 6 metų ir vyresniems vaikams: paprastai reikia purkšti į kiekvieną šnervę 3–5 kartus per dieną po 1–2 įpurškimus.

2–5 metų vaikams: 3–4 kartus per dieną po 1 įpurškimą.

Jaunesniems kaip 2 metų vaikams nosies purškalo (tirpalo) vartoti nerekomenduojama.

Nuimkite apsauginį dangtelį. Naudodami pirmą kartą, spauskite kelis kartus, kol pasirodys purškalas. Įkiškite viršutinę purškalo dozatoriaus dalį (joje yra anga) į šnervę ir paspauskite. Pavartoję vaisto, uždenkite apsauginį dangtelį.

**Ką daryti** **pavartojus per didelę Euphorbium compositum S** **dozę?**

Pranešimų apie perdozavimą negauta.

**Pamiršus pavartoti Euphorbium compositum S**

Negalima vartoti dvigubos dozės norint kompensuoti praleistą dozę.

**Nustojus vartoti****Euphorbium compositum S**

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai retais atvejais (< 1/10 000) gali atsirasti padidėjusio jautrumo reakcijų.

Labai retais atvejais (< 1/10 000) į astmą linkusiems pacientams dėl benzalkonio chlorido gali atsirasti bronchų spazmas. Tokiu atveju vaisto vartojimą nutraukite ir pasitarkite su gydytoju.

Labai retais atvejais (<1/10 000) Euphorbium compositum S gali sukelti nosies gleivinės dirginimą, susijusį su deginimu ir nosies sekrecijos padidėjimu.

**Pranešimas apie šalutinį poveikį**

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba

vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje [www.vvkt.lt](http://www.vvkt.lt/) esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu <http://www.vvkt.lt>). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

**5.**  **Kaip laikyti Euphorbium compositum S**

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir buteliuko etiketės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Pirmą kartą atidarius buteliuką, tirpalo tinkamumo laikas – 6 mėn.

Šiam vaistui specialių laikymo sąlygų nereikia.

**6. Pakuotės turinys ir kita informacija**

**Euphorbium compositum S** **sudėtis**

- 100 g (99,4 ml) nosies purškalo yra veikliųjų medžiagų: Euphorbium D4 1 g, Pulsatilla pratensis D2 1 g, Luffa operculata D2 1 g, Hydrargyrum biiodatum D8 1 g, Mucosa nasalis suis D8 1 g, Hepar sulfuris D10 1 g, Argentum nitricum D10 1 g, Sinusitis-Nosode D13 1 g.

- Pagalbinės medžiagos: išgrynintas vanduo, dinatrio fosfatas dihidratas, natrio chloridas, natrio-divandenilio fosfatas dihidratas, benzalkonio chloridas.

Viename išpurškime yra 0,120 g (0,119 ml) tirpalo.

**Euphorbium compositum S** **išvaizda ir kiekis pakuotėje**

Euphorbium compositum Syra bespalvis ar gelsvas, skaidrus arba šiek tiek opalescencinis tirpalas.

Pakuotėje yra 20 ml buteliukas su purkštuvu.

**Registruotojas ir gamintojas**

Biologische Heilmittel Heel GmbH

Dr.-Reckeweg-Straße 2-4

76532 Baden-Baden

Vokietija

Tel. +49 7221 501 00

Faksas +49 7221 501 210

El. paštas info@heel.com

Jeigu apie šį vaistą norite sužinoti daugiau, kreipkitės į vietinį registruotojo atstovą.

|  |
| --- |
| UAB „Farmahelis”Partizanų g. 198-5LT-50324 KaunasTel., faksas +370 37 452 559El. paštas info@heel.lt |

Šis pakuotės lapelis paskutinį kartą peržiūrėtas 2021-04-15

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje[http://www.vvkt.lt/](http://www.ema.europa.eu).